CELEX: 31982D0722
Language: el
Date: 1982-10-15 00:00:00
Title: 82/722/EOK: Απόφαση τής Επιτροπής τής 15ης Οκτωβρίου 1982 περί χορηγήσεως αδείας στό Ηνωμένο Βασίλειο γιά τήν καθιέρωση ενδοκοινοτικής επιβλέψεως τών εισαγωγών χειροκτίων εκ δέρματος φυσικού, τεχνητού ή ανεσχηματισμένου, καταγωγής Λαϊκής Δημοκρατίας τής Κίνας, τά οποία ευρίσκονται σέ ελεύθερη κυκλοφορία στήν Κοινότητα (Το κείμενο στην αγγλική γλώσσα είναι το μόνο αυθεντικό)

Avis juridique important

|

31982D0722

82/722/EOK: Απόφαση τής Επιτροπής τής 15ης Οκτωβρίου 1982 περί χορηγήσεως αδείας στό Ηνωμένο Βασίλειο γιά τήν καθιέρωση ενδοκοινοτικής επιβλέψεως τών εισαγωγών χειροκτίων εκ δέρματος φυσικού, τεχνητού ή ανεσχηματισμένου, καταγωγής Λαϊκής Δημοκρατίας τής Κίνας, τά οποία ευρίσκονται σέ ελεύθερη κυκλοφορία στήν Κοινότητα (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 299 της 27/10/1982 σ. 0037 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Οκτωβρίου 1982  περί χορηγήσεως αδείας στο Ηνωμένο Βασίλειο για την καθιέρωση ενδοκοινοτικής επιβλέψεως των εισαγωγών χειροκτίων εκ δέρματος φυσικού, τεχνητού ή ανεσχηματισμένου, καταγωγής Λαϊκής Δημοκρατίας της Κίνας, τα οποία ευρίσκονται σε ελεύθερη κυκλοφορία στην Κοινότητα  (Το κείμενο στην αγγλική γλώσσα είναι το μόνο αυθεντικό)  (82/722/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σε αυτήν, μόνο κατόπιν χορηγήσεως αδείας εκ μέρους της Επιτροπής·  ότι, με την απόφαση 82/205/ΕΟΚ της 22ας Δεκεμβρίου 1981 (2) και άλλες, η Επιτροπή χορήγησε άδεια σε ορισμένα Κράτη μέλη να καθιερώσουν μια τέτοια επίβλεψη μέχρι τις 30 Ιουνίου 1983·  ότι, στις 30 Σεπτεμβρίου 1982, η κυβέρνηση του Ηνωμένου Βασιλείου υπέβαλε πρόσθετη αίτηση, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων, για τη χορήγηση αδείας καθιερώσεως ενδοκοινοτικής επιβλέψεως των εισαγωγών χειροκτίων εκ δέρματος φυσικού, τεχνητού ή ανεσχηματισμένου της διακρίσεως 42.03 Β του Κοινού Δασμολογίου, καταγωγής Λαϊκής Δημοκρατίας της Κίνας, και οι οποίες ευρίσκονται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε επισταμένα τα στοιχεία που παρασχέθηκαν από τις αρχές του Ηνωμένου Βασιλείου προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 82/205/ΕΟΚ·  ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και άν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·  ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στο Ηνωμένο Βασίλειο να υποβάλει τις εισαγωγές του σε ενδοκοινοτική επίβλεψη ως τις 30 Ιουνίου 1983,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στο Ηνωμένο Βασίλειο να προβεί, ως τις 30 Ιουνίου 1983, σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 15 Οκτωβρίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 97 της 10. 4. 1982, σ. 1.   ΠΑΡΑΡΤΗΜΑ  Λοιπά προϊόντα  1.2.3.4 //   //   //   //   // Αντιστοιχία  προς το Κοινό  Δασμολόγιο  // Κώδικας  ΝΙΜΕΧΕ  (1982)  // Περιγραφή εμπορευμάτων   // Χώρα καταγωγής   //   //   //   //   // 42.03 Β  // 42.03-21, 25, 27, 28  // Χειρόκτια εκ δέρματος φυσικού, τεχνητού ή ανεσχηματισμένου  // Λαϊκή Δημοκρατία της Κίνας  //   //   //   //